অমৃতস্নানে মৃত্যু জামুরিয়ার বাসিন্দার

প্রয়াগরাজ: কুম্ভমেলায় (Mahakumbh 2025) গিয়ে মৃত্যু হল জামুরিয়ার বাসিন্দা এক টোটো চালকের। মৃতের নাম বিনোদ রুইদাস। তিনি জামুরিয়ার কেন্দা এলাকার বাসিন্দা।

জানা যায়, গত ২৭ জানুয়ারি পরিবারের সঙ্গে কুম্ভমেলার উদ্দেশ্যে রওনা দিয়েছিলেন। তারপরই ঘটে দুর্ঘটনা। পদপিষ্ঠ হয়ে মৃত্যু হয় তাঁর। পুলিশ সূত্রে খবর, বিনোদের মোবাইলটি অন্য একজন ঘটনায় পর ওই জায়গা থেকে উদ্ধার করেছিল। ওই ফোনের সূত্র ধরেই শনাক্ত করা যায় তাঁর পরিচয়।

আরও পড়ুন: মহাকুম্ভে স্নানে গিয়ে মৃত্যু শিক্ষকের

শেষ পাওয়া খবর অনুযায়ী, সকাল ১০টা নাগাদ জামুড়িয়ার উদ্দেশ্যে বিনোদের মৃতদেহ নিয়ে আসা হয় কেন্দার পুলিশ ফাঁড়িতে। স্থানীয় হাসপাতাল থেকে বিনোদের মৃত্যুর খবর পায় পরিবার।